Attila Hildmann

Attila Hildmann (s. 22. huhtikuuta 1981 Berliini) on saksalainen salaliittoteoreetikko ja kokki. Hän tuli alun perin tunnetuksi vegaanisten keittokirjojen kirjoittajana, mutta koronaviruspandemian alettua hän sai huomiota pääasiassa aihetta koskevien salaliittoteorioiden esittäjänä.Attila Hildmann Rheinische Post, viitattu 22.6.2024 Hildmannia on kuvailtu uusnatsiksi.Alexander Fröhlich, Julius Geiler, Veganer Kochbuchautor und Neonazi: Hacker erbeuten mit Insider-Hilfe Daten von Attila Hildmann Tagesspiegel 14.9.2021, viitattu 22.6.2024 Denise Snieguolė Wachter, Attilas Abstieg: Wie aus dem einstigen Vegan-Guru ein flüchtiger Rechtsextremist wurde Stern 18.10.2022, viitattu 22.6.2024 == Varhaiset vaiheet ja ura kokkina == Hildmann syntyi Berliinin Kreuzbergissä turkkilaisille vanhemmille, mutta tuli sitten saksalaisen pariskunnan adoptoimaksi.Rainer Hermann, Johanna Schwanitz, Mit veganer Bolognese in die „Wolfsschanze“ Frankfurter Allgemeine 26.10.2022, viitattu 22.6.2024 Attila Hildmann hält sich mutmaßlich im türkischen Kartepe versteckt Spiegel 26.10.2022, viitattu 22.6.2024 Hän omaksui vegaanisen ruokavalion adoptioisänsä kuoltua sydäninfarktiin. Hildmann saavutti Saksassa laajaa mediahuomiota vegaanikokkina.Berlin bans rally by vegan chef conspiracy theorist DW 23.7.2020, viitattu 22.6.2024 Hän teki läpimurron kirjalla Vegan for Fit (2012), joka nousi myyntilistojen kärkeen. Sittemmin Hildmann julkaisi seitsemän uutta vegaanista keittokirjaa. Hän tuli suosituksi myös televisiossa ja kehitti uusia tuotteita. Hildmannin työ vaikutti veganismin suosion nousuun Saksassa. Vuonna 2015 Hildmann sai faneiltaan kielteisen vastaanoton gangsteriteemaisella Youtuben kokkausohjelmallaan "Vegangsta", joka epäonnistui ja keskeytettiin kuuden jakson jälkeen. Julkaistuissa jaksoissa Hildmann esitti naisvihamielisiä kommentteja ja väkivaltaa ihannoivia sloganeita. Hänen kanssaan esiintyi henkilö, jonka sormiin oli tatuoitu natsislogan. Vuonna 2015 Hildmann muutenkin lähentyi äärioikeistoa. Hän piti liittopäiväedustajia sodanlietsojina ja kuvaili pakolaisuutta saksalaisten arvojen sekä saksalaisen kulttuurin itsetuhoksi. Hildmann alkoi saada kielteistä julkisuutta myös aggressiivisilla sosiaalisen median kommenteillaan ja kiistanalaisilla someavauksillaan. Esimerkiksi vuonna 2017 hän halvensi Facebookissa Der Tagesspiegelin toimittajaa vegaanisesta grillikioskistaan annetun kriittisen palautteen johdosta. Vuonna 2018 Hildmann ryhtyi vastarintaan poliiseja vastaan saatuaan parkkisakon. Hänet poistettiin välikohtauksen päätteeksi paikalta käsiraudoissa. == Toiminta koronapandemian alettua == Hildmann innoitti Saksassa suurmielenosoituksia koronatoimia vastaan.Anna Tommola, Salaliittoihin uskoo kirjava joukko ihmisiä radikaalista oikeistosta new age -henkisiin liberaaleihin. Suomen Kuvalehti 11.9.2020, viitattu 22.6.2024 Hildmann on kuvaillut itseään äärioikeistolaiseksi ja pitänyt vastustajiaan "vasemmistolaisina fasisteina". Hänen mukaansa Adolf Hitler oli siunaus Angela Merkeliin verrattuna, koska hänen mukaansa Merkel valmisteli Bill Gatesin kanssa seitsemän miljardin ihmisen murhaamista koronarokotteilla. Hildmannin mukaan Merkel on kommunisti ja juutalainen sionistihallinnon johtaja. Sanojensa mukaan Hildmann ei ole antisemitisti vaan uskoo tiettyjen juutalaissukujen työskentelevän Saksan ja "saksalaisen rodun" tuhoamiseksi. Hildmann esiintyi vuonna 2020 puhujana muun muassa turvavälejä vastustaneissa mielenosoituksissa. Hän on pitänyt kasvomaskeja orjan merkkeinä. Hän vaati salamasotaa Playmobil-lelujen valmistajaa vastaan, koska joissain leluissa käytettiin pandemia-aiheisia teemoja. Heinäkuussa 2020 Hildmann kertoi, että jos hän olisi liittokansleri, hän teloituttaisi Volker Beckin. Hildmann on holokaustin kiistäjä. == Rikostutkinnat ja myöhemmät vaiheet == Hildmannia vastaan käynnistettiin useita rikostutkintoja. Ne koskivat muun muassa vihanlietsontaa, julkista rikoksiin kehottamista ja virkavallan vastustamista. Hildmann pakeni Saksasta joulukuussa 2020, ja hänestä tehtiin kansainvälinen pidätysmääräys helmikuussa 2021. Vuonna 2021 Anonymous sai Hildmannin entisen some- ja IT-vastaavan avulla pääsyn Hildmannin verkoston sisäiseen viestintään. Vuotajat katsoivat Hildmannin olleen jo pitkään uusnatsi. Hänen myös todettiin olleen suurissa veloissa ennen koronapandemian puhkeamista. Vuodon yhteydessä saatiin viitteitä siitä, että Berliinin syyttäjänvirastosta oli vuodettu Hildmannille etukäteen tieto pidätysmääräyksestä, mikä mahdollisti Hildmannin pakenemisen kotoaan Wandlitzistä. Hildmann ei pitänyt vuotoa hakkerointina vaan takinkääntöoperaationa, jossa luotettu henkilö olikin antanut haltuunsa uskotun datan Mossadille, Bundesnachrichtendienstille ja Antifalle. Lehti Stern tavoitti Hildmannin lokakuussa 2022 Turkin Kartepesta, jossa hän oli ollut kesästä 2022. Sitä ennen hän oli asunut myös Gömeçissä. Stern oli julkaisunsa mukaan aloittanut Hildmannin jäljittämisen toukokuussa 2022. Huhtikuussa 2023 Turkki kieltäytyi Hildmannin karkottamisesta.Attila Hildmann: Judenhass im Minutentakt Watson 29.10.2023, viitattu 22.6.2024 Hamasin hyökättyä Israeliin lokakuussa 2023 Hildmann julistautui Hamasin suurimmaksi ihailijaksi ja ylisti sen iskua. Hän toisti näkemyksensä siitä, että Saksa olisi juutalaisten miehittämä. Hildmannin tuottama propaganda levisi laajalti Telegramissa. Hän tekee sanomansa levittämisessä yhteistyötä äärioikeistolaisen kansallisdemokraattisen puolueen (nykyään Die Heimat) kanssa. == Lähteet == Luokka:Saksalaiset uusnatsit Luokka:Salaliittoteoreetikot Luokka:Vuonna 1981 syntyneet Luokka:Elävät henkilöt